2.3 การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  บริษัทฯ ดำเนินธุรกิจรับเหมางานก่อสร้างทั่วไป โดยเน้นผลงานก่อสร้างที่มีคุณภาพสูง
  โดยมีจุดมุ่งหมายสูงสุดคือ สร้างมาตรฐานงานก่อสร้างที่ดี เพื่อตอบสนองความต้องการของลูกค้า
  และใช้เทคโนโลยีการก่อสร้างที่ทันสมัย ลักษณะงานก่อสร้างของบริษัทฯแบ่งได้เป็น 2 ประเภท
  คือ

1.  [][][][]งานโยธา ได้แก่ งานก่อสร้างด้านสาธารณูปโภคและคมนาคม เช่น
    งานก่อสร้างถนน งานทางในระดับดินและทางยกระดับ สะพานข้ามทางแยก สะพานข้ามแม่น้ำ
    ท่าเทียบเรือ ระบบประปา งานวางสายเคเบิ้ลใต้ดิน งานก่อสร้างด้านอาคาร เช่น
    อาคารสำนักงาน อาคารโรงงาน โรงพยาบาล หอประชุม งานก่อสร้างด้านสิ่งแวดล้อม เช่น
    เขื่อน คลองส่งน้ำ ระบบบำบัดน้ำเสีย ระบบกำจัดขยะ เป็นต้น

2.  งานเครื่องกล ได้แก่ งานโครงสร้างเหล็ก งานติดตั้งเครื่องจักรอุปกรณ์ต่างๆ
    ในโรงงานอุตสาหกรรม โรงงานปิโตรเคมีและโรงไฟฟ้า เช่น การเดินท่อก๊าซ
    ท่อส่งน้ำมันขนาดใหญ่ ระบบงานท่อในโรงงาน งานวางท่อประปาส่งน้ำ
    งานก่อสร้างโครงสร้างเหล็กขนาดใหญ่ เป็นต้น

[][][][]

ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

  การได้รับรองมาตรฐานคุณภาพ ISO 9002

  ในปัจจุบันลูกค้าได้ให้ความสำคัญกับระบบบริหารคุณภาพเป็นอย่างมาก
  โดยเฉพาะลูกค้าที่เป็นภาคเอกชน และมีแนวโน้มที่จะขยายผลมายังลูกค้าภาคราชการในอนาคต
  ซึ่งต้องการผู้รับเหมาที่สามารถสร้างความมั่นใจในมาตรฐานคุณภาพของการดำเนินงาน
  ปัจจุบันภาคเอกชนบางรายได้กำหนดให้ผู้ที่จะเข้าร่วมประกวดราคาก่อสร้างเป็นบริษัทที่ได้รับรองมาตรฐานคุณภาพงานด้าน
  ISO 9002 ซึ่งบริษัทได้เตรียมความพร้อมในด้านนี้ โดยบริษัทได้ผ่านการรับรอง ISO 9002
  สำหรับงานประกอบและติดตั้งท่ออุตสาหกรรม (piping) และงานโครงสร้างเหล็ก (Steel
  Structure) แล้ว
  จึงถือว่าเป็นการเพิ่มโอกาสของบริษัทในการเข้าร่วมประกวดราคาในงานที่ต้องการมาตรฐานคุณภาพที่สูง

การเป็นผู้รับเหมาจดทะเบียนกับทางราชการและรัฐวิสาหกิจ

  ในการเข้าร่วมประมูลงานทั้งจากราชการและรัฐวิสาหกิจ
  ผู้เข้าร่วมประกวดราคาต้องเป็นผู้รับเหมาจดทะเบียนกับราชการและรัฐวิสาหกิจนั้นๆ
  บริษัทได้เป็นผู้รับเหมาจดทะเบียนประเภทชั้น 1
  กับหน่วยงานราชการและรัฐวิสาหกิจที่มีงบประมาณการก่อสร้างสูงเป็นส่วนใหญ่
  ซึ่งทำให้บริษัทสามารถเข้าร่วมประกวดราคาได้โดยไม่มีการจำกัดวงเงิน
  มีโอกาสในการเข้าร่วมประกวดราคาได้อย่างกว้างขวาง ซึ่งมีรายละเอียดดังต่อไปนี้

องค์กรภาครัฐบาล

  --------------------------- ----------- -------------------------------------- -------------
  องค์กร                       ประเภทชั้น*   สาขางานก่อสร้างที่ได้ขึ้นทะเบียน               วงเงินก่อสร้าง

  กรมโยธาธิการ                 1           งานอาคาร, งานประปา, งานเขื่อน,           ไม่จำกัดวงเงิน
                                          ทางระบายน้ำ และระบบบำบัดน้ำเสีย            

                              พิเศษ        งานสะพาน และงานทาง                     ไม่จำกัดวงเงิน

  กรุงเทพมหานคร                1           งานอาคาร และงานทาง                     ไม่จำกัดวงเงิน

  กรมชลประทาน                 1           งานก่อสร้างชลประทาน                      ไม่จำกัดวงเงิน

  กรมทางหลวง                  1           งานทาง, งานสะพานและท่อ                  ไม่จำกัดวงเงิน

  การท่าอากาศยานแห่งประเทศไทย   1           งานอาคารและงานโยธา                     ไม่จำกัดวงเงิน

  การประปานครหลวง             1           งานโยธา, งานคลองส่งน้ำดิบ, งานท่อจ่ายน้ำ     ไม่จำกัดวงเงิน
                                          และงานท่อประธาน                         

  การประปาส่วนภูมิภาค            1           งา0นก่อสร้างทุกประเภท                     ไม่จำกัดวงเงิน

  องค์การโทรศัพท์แห่งประเทศไทย    1           งานทาง, งานอาคาร, งานท่อร้อยสาย          ไม่จำกัดวงเงิน
                                          และงานติดตั้งระบบไฟฟ้า                     

  การเคหะแห่งชาติ               1           อาคารทั่วไป, อาคารสูง, อาคารพิเศษ,         ไม่จำกัดวงเงิน
                                          งานโยธา, ระบบบำบัดน้ำเสีย, งานประปา       
                                          และบ่อบาดาล                             

  การไฟฟ้าฝ่ายผลิตแห่งประเทศไทย   1           งานก่อสร้างทุกประเภท                      ไม่จำกัดวงเงิน
  --------------------------- ----------- -------------------------------------- -------------

หมายเหตุ : ประเภทชั้นที่ 1 และ/หรือ ชั้นพิเศษ หมายถึง ชั้นสูงสุดที่หน่วยราชการและรัฐวิสาหกิจ
จัดเกณฑ์ของผู้รับเหมาจดทะเบียน

องค์กรภาคเอกชน

  -------------------------- ------------ -------------------------- --------------
  องค์กร                      ประเภทชั้น*    สาขางานก่อสร้างที่ได้ขึ้นทะเบียน   วงเงินก่อสร้าง

  บริษัท                       4            งานวางท่อส่งน้ำดิบ             ไม่จำกัดวงเงิน
  จัดการทรัพยากรน้ำภาคตะวันออก                                           
  จำกัด (มหาชน)                                                       
  -------------------------- ------------ -------------------------- --------------

หมายเหตุ : ประเภทชั้นที่ 4 หมายถึง
ชั้นสูงสุดที่ทางบมจ.จัดการทรัพยากรน้ำภาคตะวันออกจัดเกณฑ์ไว้

-   ลักษณะลูกค้า

  ลักษณะของลูกค้าของบริษัทแบ่งออกได้เป็น 2 กลุ่มใหญ่ คือ
  ภาคราชการและภาคเอกชนมีสัดส่วนดังนี้

  ---------- ------------- --------- ------------- --------- ------------- ---------
  ลูกค้า       2545 (2002)             2544 (2001)             2543 (2000)   

             ล้านบาท        %         ล้านบาท        %         ล้านบาท        %

  1.         2,036.11      52.15%    2,120.20      61.24%    2,267.26      70.92%
  ภาครัฐบาล                                                                 

  2.         1,868.23      47.85%    1,341.91      38.76%    929.67        29.08%
  ภาคเอกชน                                                                 

  รวม        3,904.34      100.00%   3,462.11      100.00%   3,196.93      100.00%
  ---------- ------------- --------- ------------- --------- ------------- ---------

  ลูกค้าทั้งในภาคราชการและภาคเอกชนในแต่ละปีจะกระจายออกไปหลากหลายมีสัดส่วนไม่แน่นอน
  ขึ้นกับสภาพเศรษฐกิจในปีนั้นๆ และระยะเวลาในการก่อสร้างของแต่ละโครงการ
  ลูกค้ารายใหญ่ทางภาคเอกชนในปีที่ผ่านมาได้แก่ บริษัทไทยโพลีเอสเตอร์ จำกัด
  บริษัทไทยโอเลฟินส์ จำกัด Chiyoda Corporation และ JGC Corporation เป็นต้น
  ส่วนลูกค้าในภาคราชการ ได้แก่ กรมโยธาธิการ กรมชลประทาน กรมทางหลวง
  กรุงเทพมหานคร การไฟฟ้าฝ่ายผลิตแห่งประเทศไทย การประปานครหลวง
  การประปาส่วนภูมิภาคและเทศบาลต่างๆ เป็นต้น

  ส่วนในปี 2546 บริษัทฯ ตั้งเป้าหมายของภาคราชการ มีสัดส่วนประมาณ 60%
  และภาคเอกชนประมาณ 40% เนื่องจากสภาพเศรษฐกิจกำลังฟื้นตัวอย่างต่อเนื่อง

-   กลุ่มลูกค้าเป้าหมาย

1.  งานภาครัฐบาลและรัฐวิสาหกิจ ในส่วนของระบบสาธารณูปโภค ซึ่งประกอบด้วย
    กรุงเทพมหานคร กรมทางหลวงชนบท กรมทางหลวง กรมชลประทาน การประปานครหลวง
    การประปาส่วนภูมิภาค การไฟฟ้าฝ่ายผลิตแห่งประเทศไทย การท่าอากาศยานแหงประเทศไทย
    เป็นต้น

2.  งานภาคเอกชน ซึ่งประกอบด้วย โรงงานอุตสาหกรรมขนาดกลางขึ้นไป เช่น
    โรงงานปิโตรเคมีและอุตสาหกรรมที่เกี่ยวข้อง อุตสาหกรรมหนักและโรงไฟฟ้า เป็นต้น

(2) ภาวะตลาดและการแข่งขัน

  ในภาวะตลาดปัจจุบันของอุตสาหกรรมการก่อสร้าง
  เป็นช่วงเศรษฐกิจกำลังฟื้นตัวอันจะเห็นได้จากอัตราการเจริญเติบโตของผลิตภัณฑ์มวลรวมการก่อสร้างที่ปรับตัวสูงขึ้น
  งานในภาคเอกชนมีปริมาณที่เพิ่มสูงขึ้น ในส่วนภาคราชการงานโครงการขนาดใหญ่มีแนวโน้มลดลง
  ตามนโยบายของรัฐบาลที่จะมีการกระจายอำนาจไปสู่ท้องถิ่น
  เป็นสาเหตุให้งานโครงการขนาดใหญ่ถูกตัดทอนเป็นโครงการขนาดกลางและขนาดเล็ก
  เพื่อให้ท้องถิ่นบริหารงานกันเองมากขึ้น
  ทำให้เกิดภาวะการแข่งขันสูงและแนวโน้มความรุนแรงที่มากขึ้น

  อย่างไรก็ตามบริษัทเป็นผู้ประกอบการที่มีฐานะทางการเงินที่มั่นคงและมีอัตราส่วนหนี้สินต่อส่วนของผู้ถือหุ้นอยู่ในระดับต่ำ
  ซึ่งทำให้บริษัทสามารถหาแหล่งเงินกู้ที่มีต้นทุนต่ำได้ ณ สิ้นปี 2545
  บริษัทฯมีวงเงินหนังสือค้ำประกันมากกว่า 3 พันล้านบาท
  ซึ่งเพียงพอสำหรับการดำเนินงานโครงการมูลค่ากว่า 6 หมื่นล้านบาท บริษัทฯ
  มีศักยภาพในการรับงานก่อสร้างทุกประเภท และสามารถรับงานในโครงการใหญ่ๆ
  ขนาดมูลค่ามากกว่า 1,000 ล้านบาทได้
  เนื่องจากบริษัทได้ขึ้นทะเบียนกับทางราชการและรัฐวิสาหกิจทุกแห่งที่เกี่ยวข้องกับงานก่อสร้างดังที่ได้กล่าวไว้แล้วข้างต้น
  []ในขณะที่ผู้ประกอบการอีกเป็นจำนวนมากไม่สามารถรับงานในโครงการใหญ่ได้

  บริษัทสามารถจำแนกคู่แข่งของบริษัท ตามลักษณะงานก่อสร้างหลักของบริษัทคือ ประเภทงานโยธา
  ได้แก่ งานอาคาร งานสาธารณูปโภค เช่น ถนนและสะพาน งานเขื่อน คลองส่งน้ำ
  งานระบบประปา งานระบบบำบัดน้ำเสียและระบบกำจัดขยะ
  ซึ่งในแต่ละลักษณะงานมีผู้ประกอบการจำนวนมาก
  โดยคู่แข่งมีที่ศักยภาพพอที่จะแข่งขันกับบริษัทได้มีจำนวนประมาณ 10 รายในแต่ละลักษณะงาน

สถานภาพและศักยภาพในการแข่งขัน

  ตลอดระยะเวลาหลายปีที่ผ่านมาบริษัทฯ ได้ยึดนโยบายดำเนินงานโดยเน้นถึงประสิทธิภาพ
  คุณภาพและความปลอดภัยของงานก่อสร้าง
  รวมทั้งการดำเนินงานให้แล้วเสร็จตามตารางเวลาเพื่อรักษาภาพพจน์ที่ดีของบริษัทฯ
  อีกทั้งได้กำหนดนโยบายคุณภาพ
  เพื่อใช้เป็นแนวทางปฏิบัติภายในองค์กรให้ได้ผลงานออกมาได้มาตรฐานและตอบสนองความต้องการลูกค้า
  การปรับปรุงกลยุทธ์ต่างๆอย่างต่อเนื่อง
  ทั้งในการปรับปรุงพัฒนาคุณภาพของบุคลากรในองค์กรให้มีประสิทธิภาพให้สูงขึ้น
  การเพิ่มประสิทธิภาพในการบริหารทรัพย์สิน การลดขั้นตอนการทำงาน
  การพัฒนาระบบการทำงานและการสร้างเสริมความปลอดภัยในการทำงาน
  จึงทำให้ต้นทุนของบริษัทฯลดลงเป็นอย่างมาก ส่งผลให้บริษัทฯ
  มีความได้เปรียบเหนือคู่แข่งรายอื่นๆ

  ในปัจจุบันงานในภาคเอกชนมีลักษณะเปลี่ยนแปลงไปสู่งานที่ต้องการความรู้และความชำนาญของบุคลากรหลาย
  ๆ สาขาเช่น ในรูปแบบของ Turnkey project บริษัทฯ
  จึงได้ปรับรูปแบบของการเสนอราคาและบุคลากรให้สอดคล้องการแข่งขันรูปแบบที่เปลี่ยนไป
  เพื่อเตรียมรองรับงานในส่วนภาคเอกชนที่กำลังขยายตัวเพิ่มมากขึ้น

  นอกจากนี้บริษัทนำเอาเทคโนโลยีสารสนเทศมาประยุกต์ใช้ในอุตสาหกรรมการก่อสร้าง เช่น
  การนำเอาระบบ Oracle
  มาใช้ในการดำเนินงานในสำนักงานใหญ่ทั้งระบบบัญชีและระบบการจัดซื้อเพื่อเพิ่มประสิทธิภาพในการทำงาน
  ซึ่งช่วยลดระยะเวลาและวัสดุเหลือใช้ลงเป็นอย่างมาก
  อีกทั้งยังสามารถควบคุมและตรวจสอบค่าใช้จ่ายได้ตลอดเวลาอีกด้วย
  จากปัจจัยดังกล่าวนี้ทำให้บริษัทมีศักยภาพในการแข่งขันที่สูงเมื่อเทียบกับคู่แข่งรายอื่นๆ
  นอกจากนี้การที่บริษัทได้ผ่านการรับรองมาตรฐาน ISO 9002
  แสดงให้เห็นว่าบริษัทมีระบบการบริหารคุณภาพในการดำเนินงานที่มีประสิทธิภาพและได้มาตรฐาน
  สามารถตอบสนองความต้องการของลูกค้าได้เป็นอย่างดี
  บริษัทให้ความสำคัญกับโครงสร้างทางการเงินที่มั่นคง
  การมีอัตราส่วนหนี้สินต่อส่วนของผู้ถือหุ้นที่อยู่ในระดับต่ำ
  และการมีสภาพคล่องที่เหมาะสมและเพียงพอในการใช้เป็นทุนหมุนเวียนในการดำเนินงาน
  อันเป็นการสร้างความมั่นใจให้กับลูกค้าของบริษัท

 (3) การจัดหาผลิตภัณฑ์หรือบริการ

ลักษณะการจัดหาให้ได้มาซึ่งผลิตภัณฑ์เพื่อจำหน่าย

บริษัทฯ เป็นบริษัทรับเหมาก่อสร้างทั่วไป การหางานก่อสร้างเพื่อดำเนินการ
เป็นหน้าที่รับผิดชอบโดยตรงของฝ่ายการตลาดและประมาณราคา ซึ่งลักษณะของการรับเหมาก่อสร้าง
จะแบ่งเป็น 3 ลักษณะคือ

  ผู้รับเหมางานโดยตรง (Main Contractor)
  เป็นการทำงานรับเหมาก่อสร้างบางส่วนหรือทั้งหมดของโครงการ
  โดยคู่สัญญาเป็นเจ้าของโครงการนั้น ๆ
  ซึ่งบริษัทจะรับงานโดยการเป็นผู้รับเหมาโดยตรงเป็นส่วนใหญ่

  ผู้รับเหมาช่วง (Sub Contractor)
  เป็นการรับเหมางานบางส่วนหรือทั้งหมดของแต่ละโครงการ
  โดยคู่สัญญาเป็นผู้รับเหมาโดยตรงกับเจ้าของโครงการนั้นๆ
  โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
  ต้องผู้ใช้รับเหมาชั้นนำระดับโลก เช่น Foster Wheeler, ABB, Alstom, Chiyoda
  Corporation เป็นต้น ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัท
  โดยว่าจ้างให้บริษัทรับเหมาช่วงงานในโครงการต่างๆ
  จำนวนมากตลอดระยะเวลาหลายปีที่ผ่านมา

  กิจการร่วมค้า (Joint Venture) เป็นการเข้าร่วมทำงานของหลาย ๆ บริษัท
  โดยนำจุดเด่นของแต่ละบริษัทฯ มาร่วมกันทำโครงการขนาดใหญ่มาก
  ต้องการเทคโนโลยีเฉพาะทาง และต้องใช้ประสบการณ์จุดเด่นของแต่ละบริษัทฯ มาร่วมกัน เช่น
  กิจการร่วมค้า Taisei – Nishimatsu –NKK –Sino-Thai เป็นต้น

ในปี พ.ศ. 2545
สัดส่วนในการเป็นผู้รับเหมางานโดยตรงเปรียบเทียบกับการเป็นผู้รับเหมาช่วงและกิจการร่วมค้าเท่ากับ
73:25:2
บริษัทจะพิจารณามูลค่างานและความน่าสนใจของงานในแต่ละโครงการเป็นรายโครงการไป

โดยบริษัทจะมีขั้นตอนดำเนินการดังต่อไปนี้

1)  การจัดหางานรับเหมาก่อสร้าง

  การประกวดราคาแบบปิด เป็นการประกวดราคาที่มีผู้ประกวดราคายื่นเอกสารประกวดราคา 2
  ซอง แยกเป็นเอกสารด้านเทคนิค และเอกสารด้านราคา
  โดยเจ้าของงานจะพิจารณาจากเอกสารด้านเทคนิคก่อน
  ผู้ประกวดราคาที่ผ่านการพิจารณาจากเอกสารเทคนิค
  จึงจะได้รับการพิจารณาเอกสารด้านราคาจากเจ้าของานอีกครั้ง
  หลังจากนั้นเจ้าของงานจะแจ้งว่าใครเป็นผู้ชนะการประกวดราคา

  การประกวดราคาแบบเปิด
  เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
  แล้วทางเจ้าของงานจะเปิดซองและประกาศผู้ชนะการประกวดราคาทันที

  การประกวดราคาออกแบบและก่อสร้าง
  เป็นการเสนอราคางานก่อสร้างรวมทั้งการออกแบบให้เป็นไปตามจุดประสงค์ของเจ้าของงาน

  การเสนอราคาแบบเจรจาต่อรอง
  เป็นการเสนอราคางานก่อสร้างให้เจ้าของงานโดยจะมีการต่อรองราคาและเงื่อนไขกัน

  []แผนภูมิการทำงานของบริษัท

2)  การเตรียมการ

  ตรวจสอบถึงความต้องการที่แท้จริงของเจ้าของงานตามข้อกำหนดที่ระบุในสัญญาก่อสร้าง
  และนำข้อกำหนดดังกล่าวมาวางแผนการทำงาน

3) การสั่งซื้อวัสดุ

  การกำหนดรายละเอียดของวัสดุอย่างชัดเจน พร้อมกับปริมาณที่จะใช้จริง
  ตลอดจนกำหนดการส่งวัสดุเข้าหน่วยงานให้สอดคล้องกับแผนงาน

4)  การจัดบุคลาการ

  จัดบุคลากรในการทำงาน
  เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
  เพื่อให้การดำเนินงานมีประสิทธิภาพสูงสุด
  โดยจะมีการแต่งตั้งแต่ผู้จัดการโครงการซึ่งเป็นผู้รับผิดชอบในทุก ๆ ด้านของโครงการ
  ไปจนถึงจำแนกประเภทและจำนวนคนงานตามหน้าที่ของงานแต่ละประเภท
  โดยหากงานใดที่จำเป็นต้องใช้เทคโนโลยีพิเศษ บริษัทก็จะดำเนินการจัดหาผู้เชี่ยวชาญในด้านนั้น
  ๆ เข้ามาดำเนินการโดยตรง

5)  การจัดหาเครื่องมือเครื่องจักร

  จัดหาเครื่องมือเครื่องจักรในการทำงาน
  เพื่อให้มีจำนวนและคุณสมบัติให้เหมาะสมตามการใช้งานในแต่ละประเภทของงานและสอดคล้องกับแผนการดำเนินงานเพื่อให้การดำเนินงานมีประสิทธิภาพสูงสุด
  หากงานใดที่จำเป็นต้องใช้เครื่องมือเครื่องจักรชนิดพิเศษ
  บริษัทก็จะดำเนินการจัดหาจากแหล่งภายนอก
  โดยส่วนมากเครื่องมือเครื่องจักรที่ใช้ในการดำเนินงานเป็นของบริษัทเอง

6)  การควบคุมคุณภาพ

  บริษัทฯ มีแผนกควบคุมคุณภาพ ทำหน้าที่กำหนดกระบวนการควบคุมคุณภาพในการทำงาน
  วางแผนและพัฒนาระบบการทำงานเพื่อเพิ่มประสิทธิภาพและตรวจสอบให้ผลงานเป็นไปตามมาตรฐาน
  เพื่อสร้างความมั่นใจในผลงานของบริษัท ให้มีคุณภาพตามมาตรฐานที่ดี
  ก่อนส่งมอบให้กับเจ้าของงาน

การจัดหาวัตถุดิบ

บริษัทฯ มีนโยบายจัดซื้อที่ชัดเจนโดยยึดหลักการแข่งขันด้วยความเท่าเทียมกัน
เปิดโอกาสให้ผู้จัดจำหน่ายมีการแข่งขันกันและโดยการประกวดราคา เปรียบเทียบราคา
ในการควบคุมต้นทุนการทำงานโดยเฉพาะการจัดหาวัตถุดิบ ซึ่งได้แก่ วัสดุก่อสร้างต่าง ๆ
บริษัทต้องวางแผนการจัดซื้อให้สอดคล้องกับลักษณะงาน
ซึ่งในช่วงปีที่ผ่านมาบริษัทยังคงมุ่งเน้นงานราชการ บริษัทได้แบ่งประเภทของวัตถุดิบ
เป็นหมวดตามลักษณะการใช้งาน ดังนี้

หมวดวัสดุหลัก

วัสดุที่มีอยู่ในแบบก่อสร้าง หรือระบุในสัญญาทั้งหมด เช่น คอนกรีตผสมเสร็จ เหล็กเส้น
เหล็กโครงสร้าง สายไฟ สายโทรศัพท์ สี ทราย ดินถม ฯลฯ

หมวดวัสดุประกอบ

วัสดุที่ใช้ประกอบการทำงาน ได้แก่ ไม้แบบ นั่งร้าน ค้ำยัน ตะปู ลวดผูกเหล็ก ฯลฯ

หมวดวัสดุสิ้นเปลือง

วัสดุประกอบงานประเภท ลวดเชื่อม น้ำมัน แก๊ส ลม ถุงขยะ ฯลฯ

หมวดอุปกรณ์และเครื่องมือก่อสร้าง

เครื่องมือ เครื่องจักรที่ใช้ประกอบงาน แยกเป็นเครื่องมือขนาดเล็ก และเครื่องมือขนาดใหญ่ เช่น
สว่านไฟฟ้า เครื่องเชื่อมไฟฟ้า เครื่องแอร์คอมแพรสเซอร์ เครื่องกำเนิดไฟฟ้า ฯลฯ

การจัดหาวัสดุดังกล่าวจะดำเนินการตามระเบียบวิธีการจัดซื้อ จัดจ้าง ของบริษัท
โดยพิจารณาจากราคา คุณสมบัติของวัสดุและเงื่อนไขทางการเงิน

สัดส่วนการซื้อวัตถุดิบในประเทศและต่างประเทศ

บริษัทยังคงมุ่งเน้นการใช้สินค้าที่ผลิตในประเทศ
เพื่อป้องกันความเสี่ยงที่อาจเกิดจากอัตราแลกเปลี่ยน
ประกอบกับงานโครงการที่บริษัทดำเนินการส่วนใหญ่ยังเป็นงานราชการ
ซึ่งมีนโยบายให้ใช้วัสดุที่ผลิตในประเทศ การสั่งซื้อสินค้าจากต่างประเทศที่เกิดขึ้นนั้นมีมูลค่าน้อยมาก
และเป็นการซื้อตามความจำเป็นที่เกิดจากข้อกำหนดของงาน
ดังนั้นแหล่งที่มาของวัตถุดิบของบริษัทมากกว่าร้อยละ 95
จึงเป็นบริษัทผู้ผลิตหรือผู้แทนจำหน่ายสินค้าที่ผลิตในประเทศ

จำนวนผู้จำหน่ายวัตถุดิบ

บริษัทฯมีผู้จัดจำหน่ายจำนวนมีมากรายในแต่ละวัตถุดิบ จึงไม่เกิดภาวะผูกขาด
นอกจากนี้บริษัทยังใช้นโยบายการต่อรองราคาแบบไม่ผูกขาดกับผู้จำหน่ายกลุ่มใดกลุ่มหนึ่ง
และมีการเจรจาต่อรองครั้งต่อครั้งในแต่ละโครงการ
บริษัทไม่มีผู้จัดจำหน่ายใดที่มียอดซื้อรวมเกินร้อยละ 30

สภาพปัญหาเกี่ยวกับวัตถุดิบ

  ราคาวัสดุก่อสร้างในปีที่ผ่านมาปรับตัวสูงขึ้น บริษัทฯ
  จึงต้องใช้วิธีการสั่งซื้อปริมาณมากมาใช้เป็นเครื่องต่อรองกับผู้จัดจำหน่าย เช่น
  การสั่งซื้อเหล็กเส้น เหล็กรูป เป็นจำนวนหลาย ๆ พันตัน เพื่อให้เกิดอำนาจการต่อรอง
  ได้วัตถุดิบที่ต้องการด้วยราคาที่สมเหตุสมผล

  การจัดหาวัสดุ อุปกรณ์ และบริการ สำหรับงานธุรกิจก่อสร้าง บริษัทฯ
  ไม่เคยประสบปัญหาในเรื่องปริมาณและคุณภาพ หรือขาดตลาดเลย

  นโยบายการสั่งซื้อ/สั่งจ้าง ของ บริษัทจะไม่ยึดติดหรือผูกติดกับผู้จัดจำหน่าย
  รายใดโดยเฉพาะเจาะจง แต่จะเป็นลักษณะการกระจายโดยทั่วไป
  มุ่งเจาะเข้าหาแหล่งวัตถุดิบโดยเฉพาะ เพื่อลดต้นทุนในการผลิต และเพิ่มศักยภาพในการแข่งขัน
  โดยมุ่งเน้นเรื่องการบริการ คุณภาพ และราคาของสินค้าเป็นสำคัญ
  และจะใช้วัสดุอุปกรณ์ภายในประเทศเป็นหลัก เพื่อส่งเสริมและสนองนโยบายของบริษัท
  ในอันที่จะทำให้ผู้ผลิตได้พัฒนาเข้าสู่มาตรฐานสากลและเพิ่มศักยภาพแข่งขันกับสินค้าต่างประเทศต่อไป

ผลกระทบต่อสิ่งแวดล้อม

  ในการดำเนินงานก่อสร้างของบริษัทอาจก่อให้เกิดผลกระทบต่อสิ่งแวดล้อมได้ในบางกรณี
  ซึ่งบริษัทก็ได้เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานของบริษัทไว้แล้วดังนี้

มาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้าง

  มาตรการลดผลกระทบและมาตรการติดตามตรวจสอบคุณภาพสิ่งแวดล้อม
  ที่จัดทำขึ้นนี้เป็นเพียงมาตรการเบื้องต้น
  อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง
  ซึ่งบริษัทได้วางแนวทางการปฏิบัติไว้ดังนี้

คุณภาพอากาศ

1)  จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่างๆ
    ไว้ในคลังเก็บเครื่องมือ

2)  ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง ตัวอย่างเช่น
    บริเวณที่มีการเปิดหน้าดินหรือขุดเจาะหน้าดิน

3)  ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอ (อย่างน้อย 2 ชั้น)
    ที่จะกรองฝุ่นละอองจากการก่อสร้างให้มีปริมาณในระดับที่ยอมรับได้

4)  มีการดูแลสภาพเครื่องยนต์/เครื่องจักรกลต่างๆ ที่ใช้ในพื้นที่ก่อสร้างเพื่อป้องกันการปล่อยเขม่า
    ฝุ่นละออง ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง

5)  เนื่องจากการก่อสร้างจำเป็นต้องมีการเพิ่มการจราจร
    ซึ่งผู้รับเหมาจัดให้มีป้ายสัญญาณเพื่อความคล่องตัวและความปลอดภัยในการจราจร
    และลดปัญหามลภาวะที่เกิดขึ้นในสภาพการจราจรที่เพิ่มขึ้น

6)  ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด

7)  กำหนดให้รถบรรทุกที่วิ่งในบริเวณพื้นที่ก่อสร้างไม่เกิน 40 กิโลเมตรต่อชั่วโมง

8)  กำหนดให้มีการตรวจวัดฝุ่นละออง (SPM) และฝุ่นขนาดไม่เกิน 10 ไมครอน (PM10)
    ในบริเวณพื้นที่ก่อสร้างโดยเฉพาะช่วงที่ติดกับแหล่งชุมชน อย่างน้อยเดือนละ 1 ครั้ง
    ตลอดช่วงที่ทำการก่อสร้าง

  เสียง

1)  กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะในช่วงที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน

2)  ให้มีการตรวจวัดระดับเสียงอย่างน้อยเดือนละ 1 ครั้ง
    โดยกำหนดจุดตรวจวัดจุดเดียวกับคุณภาพอากาศ

  ความสั่นสะเทือน

1)  ให้มีการตรวจวัดระดับของความสั่นสะเทือนอย่างน้อยเดือนละ 1 ครั้ง
    โดยตรวจวัดขณะที่ทำการตอกเข็มและกำหนดจุดตรวจวัดจุดเดียวกับคุณภาพอากาศและเสียง

มาตรการป้องกันผลกระทบกับแหล่งชุมชนใกล้เคียง

1)  มีผู้แทนของบริษัทเข้าร่วมฟังชี้แจงในการประชุมกรรมการหมู่บ้าน หรือ อบต. ทุกครั้ง
    โดยขอความเห็นและปฏิบัติตามถ้าทำได้

2)  ติดป้ายประกาศแจ้งรายละเอียด ชื่อ และสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อม อุบัติเหตุจราจร

3)  ให้ความช่วยเหลือแก่ชุมชนตามสมควร ในปี พ.ศ. 2545
    นี้บริษัทได้สร้างอาคารสำหรับโรงเรียนทั้งสิ้น 4 แห่ง ได้แก่ โรงเรียนบ้านโกรกเดือนห้า
    จังหวัดนครราชสีมา โรงเรียนวัดดอนสีนนท์ จังหวัดฉะเชิงเทรา โรงเรียนซอย 26 สาย 4
    ซ้าย จังหวัดลพบุรี โรงเรียนบ้านวัดยม จังหวัดพระนครศรีอยุธยา

  [][][][]

4)  ในกรณีเกิดปัญหามวลชน

    1.  เร่งแจ้งหน่วยราชการเพื่อเป็นผู้ไกล่เกลี่ย

    2.  ออกเงินรองรับความเสียหายเบื้องต้น
        ซึ่งสามารถเรียกคืนจากผู้ว่าจ้างได้ถ้าไม่ใช้ความผิดของผู้รับเหมา

    3.  ติดตามผลสรุปทำรายงานทุกอาทิตย์ จนสิ้นสุดปัญหา

5)  ทำรายงานประจำเดือนเพื่อสรุปสถานการณ์

  บริษัทได้ดำเนินการตามมาตรการลดผลกระทบสิ่งแวดล้อม
  และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้างอย่างเคร่งครัดเพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะเป็นไปได้

ความปลอดภัย

บริษัทมีนโยบายให้ความสำคัญสูงสุดในเรื่องความปลอดภัยในการทำงานโดยตั้งให้มีแผนกความปลอดภัย
ทำหน้าที่ดังนี้

-   ในด้านการจัดการ

  จัดทำโครงสร้างการบริหารจัดการงานความปลอดภัยของบริษัทฯ
  โดยมีคณะกรรมการกลางความปลอดภัยเป็นผู้กำกับดูแล
  ออกระเบียบการรายงานและการสอบสวนอุบัติเหตุ ปรับปรุงการจัดทำฐานข้อมูลและสถิติต่างๆ
  กำหนดให้ทุกหน่วยงานมีการประชุมคณะกรรมการความปลอดภัยของหน่วยงาน อย่างน้อยเดือนละ
  1 ครั้ง จัดประชุมเจ้าหน้าที่ความปลอดภัยอย่างสม่ำเสมอ

-   ในส่วนของการเสริมสร้างทัศนคติและให้ความรู้

  จัดให้มีการอบรมความรู้กฎหมายเกี่ยวกับความปลอดภัยในงานก่อสร้างให้กับวิศวกร
  อบรมการปฏิบัติงานอย่างปลอดภัยด้านต่างๆแก่หัวหน้างานและผู้ปฏิบัติงาน
  แจ้งข้อมูลข่าวสารต่างๆด้านความปลอดภัยให้กับหน่วยงานและจัดให้มี Safety Talk
  ก่อนเริ่มงานให้กับคนงานอย่างน้อยสัปดาห์ละ 2 ครั้ง

-   ในส่วนการตรวจสอบและปรับปรุงสภาพการทำงาน

  ทำการตรวจสอบความปลอดภัยในหน่วยงาน (SITE SAFETY AUDIT)
  การประเมินความเสี่ยงและจัดทำมาตรการป้องกันในหน่วยงานที่มีความเสี่ยงสูงเช่น
  มีการจัดกิจกรรมรณรงค์และส่งเสริมความปลอดภัย เช่นการจัดนิทรรศการความปลอดภัย
  การรณรงค์ป้องกันและปราบปราบยาเสพติดและ การจัดประกวด STECON SITE SAFETY
  AWARD ตรวจสอบให้คนงานและเจ้าหน้าที่ในหน่วยงานต่าง ๆ ปฏิบัติตามกฎระเบียบ
  เรื่องความปลอดภัยอย่างเคร่งครัด
  และมีบทลงโทษสำหรับผู้ที่ฝ่าฝืนกฎระเบียบความปลอดภัยอย่างรุนแรง

  [][]

  อุตสาหกรรมก่อสร้างเป็นกิจการที่มีความเสี่ยงจากการเกิดอุบัติเหตุสูงกว่ากิจการประเภทอื่นๆ
  เป็นอย่างมาก แต่ด้วยการที่บริษัทฯ
  มีนโยบายให้ความสำคัญสูงสุดในเรื่องความปลอดภัยและนำไปยึดถือปฏิบัติอย่างเคร่งครัด
  ทำให้อัตราการเกิดอุบัติเหตุของบริษัทฯ อยู่ต่ำกว่าค่าเฉลี่ยของอุตสาหกรรมก่อสร้างเป็นอย่างมาก
  ยิ่งกว่านั้นบริษัทฯ สามารถควบคุมและจัดการให้อัตราการเกิดอุบัติเหตุของบริษัทฯ
  ต่ำกว่าค่าเฉลี่ยของทุกอุตสาหกรรมในประเทศได้อีกด้วยและในปี 2545
  บริษัทฯได้ดำเนินการโดยไม่มีอุบัติเหตุถึงแก่ชีวิตแม้แต่รายเดียว

  []สถิติการประสบอันตรายจนถึงขั้นหยุดงานต่อลูกจ้าง 1,000 คนต่อเดือน ระหว่างปี 2542 -
  2545

งานที่ยังไม่ได้ส่งมอบ

- งานที่ยังไม่ส่งมอบ ณ วันสิ้นงวดปีบัญชี 2545 ที่มีมูลค่ามากกว่า 10% ของรายได้รวมมีดังนี้

  ------------------------------------- ------------ ---------------------
  ชื่อโครงการ                             กำหนดส่งมอบ   มูลค่างานคงเหลือ
                                                     (ล้านบาท)

  โครงการทางคู่ขนาน(วงแหวนอุตสาหกรรม)      2548         1,501

  โครงการส่วนขยายโรงงานไทยโอเลฟินส์ (TOC   2547         948
  Plant)                                             

  โครงการคลองลัดโพธิ์                      2547         470

  โครงการ Hulhumale (Maldive Republic)  2546         453

  โครงการถนนกรุงเทพกรีฑา                  2547         458
  ------------------------------------- ------------ ---------------------